
VAIKUTTAMINEN YHTEISKUNNASSA

________________________________________________________
Yhteiskuntaopin oppiaineen perusopetuksen päättöarvioinnin tukimateriaali

ALOITUS
TEHTÄVÄNANTO
Tehtävän tarkoituksena on arvioida oppilaan osaamista päättöarvioinnin kriteerien T7 ja T9 mukaisesti. Tehtävä koostuu esseestä, jossa oppilaan tarkoituksena on 
· pohtia yhteiskunnallista vaikuttamista ja kansalaisyhteiskunnan roolia vaikuttamisessa
· vertailla eri vaikuttamisen keinoja 
· arvioida niiden vaikuttavuutta. 
Vaikuttamisen keinoja tulisi esitellä vähintään viisi (5). Esseen otsikkona on “Mitä eri tapoja minulla on vaikuttaa suomalaisessa kansalaisyhteiskunnassa?”.
Pisteytys on tehty 30 prosentin läpipääsyn mukaan.
Kiitettävän arvosanan saavuttamiseksi oppilaan on otettava myös kantaa aiheen yhteiskunnalliseen keskusteluun ja muodostettava siitä perusteltuja mielipiteitä. Esseen aineistona on Helsingin Sanomissa julkaistun artikkelin Meemiaktivismia (HS 15.7.2021) lyhennetty versio, jossa on esitelty vaikuttamista meemien kautta. Tehtävässä voi hyödyntää myös muita uutisia vaikuttamisesta.
Esseetehtävä on suunniteltu siten, että sen saa valmiiksi yhden kaksoistunnin aikana. Esseestä saa pidemmän esimerkiksi lähdemateriaaleja lisäämällä.


LÄHDEMATERIAALI
[bookmark: _Hlk86751418]Meemiaktivismia 
Instagramin @kaikkipaskaksi-tili tekee poliittista satiiria ja @pikakahvimemegirl kritisoi patriarkaattia. Myös viihteeksi tarkoitetut meemit voivat tutkijan mukaan olla vallankäyttöä.
Muun muassa nämä aiheet nousevat esiin meemitileillä, joiden tarkoituksena on vaikuttaa seuraajiensa ajatusmaailmaan ja toimintaan. Sosiaalisen median kanaviin, kuten Instagramiin, on ilmestynyt viime vuoden aikana aktivistisia meemitilejä.
Maailmalla meemit ja politiikka kietoutuivat yhteen näkyvästi vuonna 2008, kun Yhdysvaltain presidentiksi pyrkinyt Barack Obama hyödynsi meemejä vaalikampanjassaan. 2010-luvun puolivälissä meemit valtavirtaistuivat Suomessa ja niitä alettiin käyttää myös vaikuttamisen keinona.
29-VUOTIAS Riku Junttanen on meemiaktivisti, joka myöntää avoimesti pyrkivänsä vaikuttamaan meemiensä kautta ihmisiin.
Hän ylläpitää Instagramissa neljää meemitiliä, joista 5 700 seuraajan @kaikkipaskaksi-tili ottaa kantaa päivänpolitiikkaan ja ajankohtaisiin aiheisiin provosoivalla ja satiirisella tyylillä. Kirosanoja vilisee päivitysten joukossa, ja tilin estetiikassa on nähtävissä Junttasen kiinnostus metallimusiikkiin.
Satiiriset meemit voisi kuitata pelkäksi huumoriksi. Taustalla on kuitenkin selkeä pyrkimys vaikuttaa, ja toiminta on jossain määrin suunnitelmallista.
Se näkyy esimerkiksi siinä, että Junttasella on varatili. Jos @kaikkipaskaksi-tili poistettaisiin sisällön takia, olisi toinen tili odottamassa. Myös varatilille pitää luoda omaa sisältöä, jotta seuraajat eivät lopeta sen seuraamista. Päivässä meemien tekemiseen kuluu useampi tunti.
JUNTTANEN vastailee kahvilassa haastattelukysymyksiin tiiviisti ja asiallisesti.
Tilin perusteella voisi odottaa, että hän yltyisi kirosanoilla höystettyyn tuliseen retoriikkaan, jossa hyödynnetään kärjistyksiä. Näin ei kuitenkaan ole. Hän ei ala missään vaiheessa ”räntätä”.
Junttasen mukaan tilille on hakeutunut seuraajia, joilla on samankaltainen arvomaailma kuin hänellä itsellään. Tilin tarkoituksena on vahvistaa ihmisoikeuksia ja vasemmistolaista politiikkaa tukevaa ajatusmaailmaa. Junttanen tekee julkaisut omista lähtökohdistaan eikä ole minkään puolueen ja niiden nuorisojärjestöjen jäsen.
---
MEDIATUTKIJALLE meemit näyttäytyvät yhtenä vaikuttamiskeinona muiden joukossa.

”Meemit voivat olla samanlaisia poliittisen viestinnän keinoja kuin mielenosoitukset, marssit tai julisteen tekeminen. Meemit ovat yksi digitaalisen aktivismin muoto”, sanoo Tampereen yliopiston mediatutkija Eliisa Vainikka.

Vainikan viime vuonna julkaistu väitöskirja Prekarisaation tunnemaisema: Vastustavat taktiikat, tunnelmat ja elämänpolitiikka verkon julkisuudessa käsittelee verkkokeskusteluja ja meemejä.

Meemiaktivismi voi kattaa laajasti eri aiheita päivänpolitiikasta yhteiskunnan rakenteellisiin ongelmiin. Meemeissä voidaan puolustaa esimerkiksi naisten tai seksuaalivähemmistöjen asemaa.

Lisäksi kansainväliset konfliktit nousevat meemien aiheiksi. Kun Venäjä valtasi Krimin niemimaan vuonna 2014, alkoi somessa levitä Vladimir Putinia ja Krimiä koskevia meemejä.

”Tällaisilla meemeillä pyritään herättelemään laajempia ihmisryhmiä siihen, ettei esimerkiksi Krimin valtaus ole ok. Parhaimmillaan meemeillä saadaan ihmisten huomio kiinnittymään tällaisiin asioihin ja muistutetaan heitä tiiviillä viestillä konfliktista”, Vainikka toteaa.

TOISELLA meemiaktivistilla, 28-vuotiaalla helsinkiläisellä Almalla, vaikuttaminen on erilaista kuin Junttasella. Pääsääntöisesti hän ei ota kantaa päivänpolitiikkaan, vaikka esimerkiksi kuntavaalien alla hän tekikin selväksi, kenelle hänen äänensä oli menossa.

Sen sijaan Alma kritisoi yhteiskunnan valtarakenteita ja normeja.

Alma pyörittää Instagramissa feminististä @pikakahvimemegirl-tiliä, jonka hän perusti viime lokakuussa. Seuraajia on kertynyt suhteellisen nopealla tahdilla, ja nyt seuraajia on noin 4 200.

Osa meemeistä on viihteellisiä ja sisältää muun muassa läppää kahvin juomisesta, osa käsittelee deittailua.

Alma esiintyy artikkelissa vain etunimellään, koska deittailumeemeissä näkyvät vahvasti hänen omat kokemuksensa, joten koko nimellä esiintyminen tuntuisi hänestä arkaluontoiselta.

Alman meemit ottavat kantaa esimerkiksi seksismiin ja tietynlaiseen naismuottiin. Kuvien alla olevat tekstit kehottavat esimerkiksi olemaan ylpeästi oma itsensä ja puolustamaan omia oikeuksiaan, vaikka se joskus tarkoittaisikin sitä, että joutuisi olemaan ilonpilaaja, ”ämmä” tai ”draamakuningatar”.

Tilillä myös selkeästi kyseenalaistetaan heterodeittailukulttuurin normistoa. ”Kanssasiskoja” muistutetaan siitä, ettei aterian tai drinkin tarjoaminen velvoita naista mihinkään toimintaan.
---

ENTÄ ovatko kaikki meemit lopulta poliittisia? Entä ne meemit, jotka on tarkoitettu viihteeksi?

Eliisa Vainikka muistuttaa, että myös ensisijaisesti viihteeksi tarkoitetut meemit voivat toimia vallan välineinä. Esimerkiksi erilaisia vähemmistöjä stereotyyppisesti esittävillä meemeillä käytetään valtaa näitä ihmisryhmiä kohtaan ja voidaan pönkittää sitä, minkä näköiset ihmiset mielletään suomalaisiksi.

Meemien avulla voidaan myös vahvistaa haitallista nais- tai mieskuvaa.

Vainikka törmäsi väitöskirjaansa tehdessään useasti meemeihin, jotka leivittävät hyvin seksistisiä ja stereotyyppisiä käsityksiä naisista. Hänen mieleensä on jäänyt muun muassa meemi, jossa morsiuspuvussa oleva nainen iloitsee siitä, että vihdoin hän voi antaa itsensä lihoa.

Vainikka pitää tällaisia meemejä myös ongelmallisina, sillä ne saattavat lisätä esimerkiksi naisvihaa.

”Jos meemeissä esitetään jatkuvasti naiset vähempiarvoisina tai petollisina, niin ei se tietenkään naurata niitä, jotka ovat naurun kohteena.”

SAMA meemi naurattaa toista ja loukkaa toista.

Vainikan mukaan meemien haasteena on se, että niiden hauskuus syntyy usein stereotypioiden avulla. Sama pulma on myös esimerkiksi teatterimaailmassa ja stand-upissa.

”Meemeissä ollaan koko ajan sillä rajalla, mikä on loukkaava ja mikä hauskaa.”

Vainikka antaakin meemien tekijöille ohjenuoraksi teatterimaailmasta tutun lausahduksen.

”Pitäisi aina lyödä ylös- eikä alaspäin.”

Käytännössä siis valtaapitävistä tai rakenteellisesti valta-asemassa olevista ihmisistä voi suhteellisen huoletta heittää läppää, mutta vähemmistöt kannattaa jättää rauhaan, jollei itse kuulu niihin.
Venla Kuokkanen HS 15.7.2021
ARVIOINTI
	Arvioitava piirre
	5 p.
	4 p.
	 3 p.
	 2 p. 
	 1 p.
	 0 p.

	Käsitteiden määrittely ____ / 8 p.

	Vaikuttaminen
	
	Vaikuttamista on osattu selittää monipuolisesti.
	Vaikuttamista on selitetty pääosin hyvin.
	On ymmärretty, että vaikuttaa voi eri tavoin.
	Käsite on mainittu, selitystä on yritetty.
	Puuttuu

	Kansalaisyhteiskunta
	
	Kansalaisyhteis- kunnan merkitys vaikuttamiseen on ymmärretty. Käsite on esitelty erinomaisesti.
	Kansalais- yhteiskuntaa on selitetty pääosin hyvin. 
	Kansalais- yhteiskuntaa on yritetty selittää. 
	Käsite on vain mainittu ilman selityksiä.
	Puuttuu

	Eri vaikuttamisen keinot _____ / 22 p.

	Vaikuttamisen keinot
	Vähintään viisi mainittu
	Neljä mainittu
	Kolme mainittu
	Kaksi mainittu
	Yksi mainittu
	Puuttuu

	Keinojen analysointi
	vähintään viisi keinoa on esitelty erinomaisesti ja niistä on annettu esimerkkejä.
	Osa keinoista on esitelty hyvin. Joidenkin keinojen esittely voisi olla syvällisempää
	Keinoja on esitelty melko hyvin. Niistä on osattu antaa jonkinlaisia esimerkkejä. 
	Keinoja on esitelty tyydyttävästi. 
	Keinoja on esitelty pintapuolisesti. Analysointi on puutteellista tai virheellistä.
	Puuttuu

	Keinojen vaikuttavuus
	
	
	On ymmärretty, että eri keinot vaikuttavat eri tavoin. Vaikuttavuutta on osattu analysoida.
	Vaikuttavuuden analysointi voisi olla hieman parempaa. 
	Vaikuttavuutta on yritetty pohtia, mutta se on puutteellista tai liian lyhyttä.
	Puuttuu

	Keinojen vertailua
	
	
	Keinoja on osattu vertailla monipuolisesti ja perustellen. 
	Keinoja on vertailtu pääosin hyvin. Perustelu voisi olla hieman parempaa.
	Vertailua on yritetty, mutta se on vähäistä tai perustelut ovat puutteellisia.
	Puuttuu

	Lähdetekstin käyttö
	
	
	Lähdetekstiä on analysoitu hyvin, ja siihen on otettu kantaa.
	Lähdetekstistä on käytetty esimerkkejä.
	Lähdetekstiä on yritetty käyttää.
	Puuttuu

	Oma vaikuttaminen
	
	
	Omaa vaikuttamista on esitelty, ja siitä on annettu esimerkkejä.
	Omaa vaikuttamista on yritetty analysoida. 
	Oma vaikuttaminen on mainittu. Perustelut puuttuvat.
	Puuttuu

	Ulkoasu ja esseen sisältö ____ / 15 p.

	Esseen sisältö
	Essee on kirjoitettu hyvin, esimerkit ovat ajankohtaisia, omat mielipiteet ovat perusteltuja ja analysointi on pohdiskelevaa.
	Essee on kirjoitettu pääosin erinomaisesti. Siinä voi olla pieniä puutteita. Pohdinta voisi olla hieman syvällisempää.
	Essee on kirjoitettu hyvin. Esimerkkejä voisi olla enemmän, ja osa piirteistä puuttuu kokonaan tai ovat puutteellisia.
	Esseessä on melko isoja puutteita ja osa piirteistä puuttuu kokonaan. Esimerkit ja pohdinta ovat puutteellisia.
	Esseessä on esitelty vain muutama asia ja se on täynnä virheitä. 
	Sekava ja lähes luku- kelvoton

	Esseen rakenne
	
	Rakenne on toimiva ja essee etenee loogisesti.
	Rakenne on pääosin toimiva. 
	Rakenteessa on ongelmia ja se on epälooginen.
	Rakenne on täysin epälooginen ja vaikeasti luettava.
	Sekava

	Oikeinkirjoitus
	
	
	Oikeinkirjoitus on hyvä.
	Tekstissä voi olla pieniä virheitä.
	Teksti on täynnä virheitä.
	Luku- kelvoton

	Kappalejako
	
	
	
	Hyvä ja selkeä
	Puutteellinen
	Sekava

	Päätäntö
	
	
	
	
	Löytyy
	Puuttuu


Lisäansiot: ______________________________________________ / 4 p.
Oppilaan nimi: ____________________________ Pisteet yhteensä: _____ / 45 p.

Pisteytys
	Arvosana
	Pistemäärä
	Kuvaus osaamisesta

	5
	19–14
	Ymmärrän, että voin vaikuttaa eri tavoin. Osaan ohjatusti antaa esimerkkejä vaikuttamisen keinoista. En ole käyttänyt lähdetekstiä esseessä, tai olen ymmärtänyt sen sisällön väärin.

	7
	30–25
	Osaan selittää, että mitä vaikuttaminen tarkoittaa. Osaan antaa esimerkkejä erilaisista vaikuttamisen keinoista ja osaan antaa näistä jonkinlaisen mielipiteen. Lähdetekstistä on korkeintaan lyhyt maininta.

	8
	36–31
	Osaan esitellä useita vaikuttamisen keinoja, antaa niistä esimerkkejä sekä arvioida niiden vaikuttavuutta yhteiskunnassa. Ymmärrän kansalaisyhteiskunnan roolin vaikuttamisessa. Olen käyttänyt lähdetekstiä esseessä.

	9
	42–37
	Osaan esitellä useita vaikuttamisen keinoja, vertailla niiden vaikuttavuutta ja antaa niistä omia perusteltuja mielipiteitä. Osaan lähdetekstin perustella ottaa perustellusti kantaa yhteiskunnalliseen keskusteluun vaikuttamisesta ja muodostaa siitä oman mielipiteen. 



	10
	10- 
	9½
	9+
	9
	9-
	8½
	8+
	8
	8-
	7½

	45
	44–43
	42
	41–40
	39
	38–37
	36
	35–34
	33
	32–31
	30

	7+
	7
	7-
	6½
	6+
	6
	6-
	5½
	5+
	5
	5-

	29–28
	27
	26–25
	24
	23–22
	21
	20
	19–18
	17
	16
	15–14



